Parkly: Plattform for gode parkeringsopplevelser | 99x
BlogCustomer success April 22, 2021
Når myndighetene jobber for grønne og bilfrie byer, og fjerner gateparkering, blir jakten på ledige parkeringsplasser stadig vanskeligere. Parkly bidrar til å skape gode parkeringsopplevelser i Norge og i verden. På veien hjelper 99x med produktutviklingen.
"Hvor skal jeg parkere?" Det er et vanlig spørsmål i det du kjører inn i en by uansett hvor du er i verden. Det være seg om du skal parkere bilen i jobbsammenheng eller om du er på en helgetur med familien.
– De negative opplevelsene rundt parkering er nok globale, tror Erik Herje, en av gründerne bak Parkly – en moderne plattform for parkering. Han sikter til all friksjonen rundt parkering.
På de fleste parkeringsplasser må man fremdeles betale for parkeringen på forhånd. Mange sjåfører betaler langt mer enn nødvendig, for å sikre seg mot at parkeringen løper ut før de rekker tilbake til bilen. Alternativet er selvfølgelig en bot, noe som koster langt mer.
– Resultatet er at altfor mange sitter igjen med en dårlig brukeropplevelse når det kommer til å finne, parkere, og betale for parkeringen. De teknologiske løsningene til mange parkeringsselskaper er langt fra moderne nok til at de kan gi dagens bilister gode kundeopplevelser, sier Herje.
Det var dette han og hans medgründere ville endre da de grunnla Parkly i 2019.
"Vi ville utvikle en kostnadseffektiv løsning basert på bildegjenkjenningsteknologi, som var rimelig for parkeringsselskapene og lønnsomt for oss."
Erik Herje, Parkly
Smart parkering – til en konkurransedyktig pris
– Vi brukte vi mye tid på å analysere mulighetsrommet i forkant av etableringen. Vi så på de eksisterende leverandørene, intervjuet parkeringsplasseiere, og ikke minst studerte vi hvordan sluttbrukerne opplevde å betale for en parkering. Tilbakemeldingene fra parkeringsplasseierne var at de ønsket seg skiltgjenkjenning, men at kamerabasert parkering ble for dyrt, og de opplevde at de selv mistet kontrollen over parkeringsplassen og bileierne.
For å lykkes var det viktig å etablere en automatisert og skalerbar løsning, slik at vi fikk ned kostnaden per parkeringsplass. På den måten kunne vi tilgjengeliggjøre kamerabasert parkering til et helt nytt marked. I tillegg måtte vi tenke nytt rundt hvordan både parkeringsplasseier og sluttbruker brukte tjenesten, fortsetter Herje og legger til:
– Moderne parkeringsløsninger må oppleves like naturlig å bruke, både for parkeringsplasseier og bileier, som det er å bruke Facebook og Spotify.
I dag har Parkly kunder over hele Norge, og i 2021 er ambisjonen å innta nye markeder. Kamerabasert parkering og skiltgjenkjenning skal gjøre parkering til en bekymringsfri opplevelse for bilister og parkeringsansatte.
– Du trenger ingen avansert infrastruktur for å komme i gang med Parkly. Har du strøm i nærheten av innkjøringen så er dette nok for at kameraene får kontakt med nettskyen vår. Ingen lokale servere må vedlikeholdes og administreres. For kun fem år siden var denne teknologien utilgjengelig, men nå er den moden for kommersiell bruk. Vi bruker Microsoft Azure til å kjøre serverløse applikasjoner som skalerer etter behov, forklarer Herje.
Parkly har jobbet sammen med 99x fra starten. Gründerens første møte med 99x var da han jobbet som konsulent for et annet selskap.
– Jeg visste at 99x kunne bygge pålitelige, skalerbare og sikre applikasjoner. Jeg ser ikke på 99x som en tradisjonell leverandør til oss, men rett og slett som vårt eget utviklingsteam. 99x har vært en viktig suksessfaktor for at Parkly har lykkes, understreker Herje.
Unik kultur i 99x
Han har jobbet med flere offshore-leverandører i Sør-Asia, og trekker frem det unike med 99x-kulturen.
– 99x er involvert i hele utviklingsløpet fra forretningsutvikling og spesifikasjon, til systemutvikling og kvalitetskontroll (QA). Verdien av å ha en partner som utfordrer løsningsforslagene og forstår forretningsutfordringene er ekstremt verdifullt. Jeg er utrolig glad for at teamet fra 99x bryr seg like mye om løsningene vi utvikler, som det jeg gjør, sier Herje.
– Denne kulturen er dypt forankret i 99x, og den gir meg en skikkelig godfølelse, selv om jeg fysisk befinner meg milevis unna, fortsetter Parkly-gründeren.
Han legger til at Parkly og 99x har investert mye i å bygge relasjoner, og å møtes fysisk. Dette er veldig viktig for å kunne jobbe godt sammen virtuelt senere, og muligens den viktigste forutsetningen for suksess, som han sier.
– Skal man lykkes med offshoring er det viktig at man har god kjemi i hele teamet, uavhengig av lokasjon. Noen måneder inn i samarbeidet ble det helt naturlig for oss å avslutte uka med en digital sammenkomst hvor vi pratet om alt annet enn jobb, og hvor spøkene og vitsene gikk alle veier. På det tidspunktet innså jeg at vi hadde lyktes som team, avslutter Herje.
Da Bent Brugård startet som adm. direktør i Norkart i 2011 så han raskt at det var både smart og nødvendig med en bedre kobling mellom…